ÚRAD VLÁDY SLOVENSKEJ REPUBLIKY
                sekcia vládnej legislatívy

							         Na rokovanie vlády SR
                                                                                Dňa 2. februára 2005
                                                                                K materiálu 1861/2005
							         K bodu č. 11

S T A N O V I S K O
 
k návrhu zákona o výrobe, uvádzaní na trh a používaní krmív 
(krmivársky zákon)– k novému zneniu

I.

Návrh zákona o výrobe, uvádzaní na trh a používaní krmív (krmivársky zákon) predkladá na rokovanie vlády Slovenskej republiky minister pôdohospodárstva SR Zsolt Simon na základe Plánu legislatívnych úloh vlády Slovenskej republiky na rok 2004.

II.

     	Cieľom predloženého návrhu zákona je zosúladiť inšpekčné postupy s postupmi pre štátnu odbornú kontrolu krmív v Európskej únii, ako aj upraviť oblasť vyvodzovania záverov pri porušovaní predpisov v oblasti krmív. Zároveň návrh zákona má upraviť  podmienky výroby krmív, ich uvádzanie na trh, pôsobnosť orgánov štátnej správy v oblasti krmív a výživy zvierat a výkon štátnej odbornej kontroly krmív.

Návrh zákona bol predmetom riadneho pripomienkového konania a na rokovanie vlády SR sa predkladá bez rozporov.

		Návrh zákona nebude mať dopad na verejné financie, na štátny rozpočet, rozpočty obcí a rozpočty vyšších územných celkov.

III.

Legislatívna rada vlády SR prerokovala predmetný návrh na svojom zasadnutí dňa 18. januára 2005 a odporučila návrh zákona predložiť na rokovanie vlády SR v novom znení, v ktorom budú zapracované jej pripomienky a odporúčania.

IV.

Sekcia vládnej legislatívy Úradu vlády Slovenskej republiky konštatuje, že v novom znení návrhu zákona o výrobe, uvádzaní na trh a používaní krmív (krmivársky zákon) sú  všetky pripomienky Legislatívnej rady vlády Slovenskej republiky (cca. 31 pripomienok) zapracované.                                                                                 

Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh zákona o výrobe, uvádzaní na trh a používaní krmív (krmivársky zákon) v predloženom znení schváliť.

Bratislava 31. januára 2005
Vypracovali: M. Habrman
                     M. Hatala

              Štefan  G r m a n
           		     generálny riaditeľ
	                                                            sekcie vládnej legislatívy